L 120/10 Euroopan unionin virallinen lehti 5.5.2006 KOMISSION ASETUS (EY) N:o 688/2006, tehty 4 päivänä toukokuuta 2006, Euroopan parlamentin ja neuvoston asetuksen (EY) N:o 999/2001 liitteiden III ja XI muuttamisesta siltä osin kuin on kyse tarttuvien spongiformisten enkefalopatioiden seurannasta ja nautaeläinten erikseen määritellystä riskiaineksesta Ruotsissa (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjen tarttuvien spongiformisten enkefalopa- tioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annetun Euroopan parlamentin ja neuvoston asetuksen (EY) N:o 999/2001 (!) ja erityisesti sen 23 artiklan ensimmäisen kohdan, sekä katsoo seuraavaa: (1) — Asetuksessa (EY) N:o 999/2001 vahvistetaan nautaeläin- ten, lampaiden ja vuohien tarttuvien spongiformisten en- kefalopatioiden (TSE) seurantaa koskevat säännöt. (2) — Euroopan komission tieteellinen ohjauskomitea totesi 6 päivänä heinäkuuta 2000 antamansa lausunnon päätel- mänä, että naudan spongiformisen enkefalopatian (BSE) esiintyminen Ruotsin kotoperäisessä karjassa oli epäto- dennäköistä, muttei poissuljettua. Kyseisen lausunnon pe- rusteella asetuksessa (EY) N:o 999/2001 säädetään Ruot- sia koskevasta poikkeuksesta, jonka mukaan se voi tutkia ainoastaan pistokokein näytteet terveinä teurastetuista nautaeläimistä, jotka ovat syntyneet ja jotka on kasvatettu sen alueella. Euroopan elintarviketurvallisuusviranomai- nen esitti heinäkuussa 2004 hyväksytyssä Ruotsin maan- tieteellistä BSE-riskiä koskevassa ajantasaistetussa lausun- nossaan tukensa tälle kannalle, jonka mukaan Ruotsi luo- kitellaan GBR-luokkaan II, eli että on epätodennäköistä vaikkakaan ei poissuljettua, että kotimainen nautakarja olisi saanut BSE-tartunnan. Lisäksi Ruotsi saattoi käyttää hyväkseen poikkeusta, jonka mukaan nautaeläinten selkä- rangan ja takajuuren hermosolmun käyttö voidaan sallia tietyin edellytyksin. Ruotsi ei kuitenkaan koskaan sovel- tanut kyseistä poikkeusta. (3) — Yhteisön TSE-vertailulaboratorio vahvisti 3 päivänä maa- liskuuta 2006 Ruotsin ensimmäisen BSE-tapauksen. Koska BSE:n esiintymistä kotoperäisessä karjassa ei enää voida pitää epätodennäköisenä, ei sen vuoksi ole enää aiheellista, että Ruotsi voisi hyötyä poikkeuksista terveen teuraskarjan seurannan ja nautaeläinten selkärangan pois- tamista koskevan ikärajan osalta. (4) — Sen vuoksi asetusta (EY) N:o 999/2001 olisi muutettava vastaavasti. (5) — Tässä asetuksessa säädetyt toimenpiteet ovat elintarvike- ketjua ja eläinten terveyttä käsittelevän pysyvän komitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 999/2001 liitteet seuraavasti: a) Poistetaan liitteessä III olevan A luvun I kohdan 2.3 alakohta; b) Korvataan liitteessä XI olevan A kohdan 2 alakohdan toinen alakohta seuraavasti: ”Jäsenvaltiot voivat hakea tätä poikkeusta toimittamalla ko- missiolle ratkaisevat todisteet a tai b alakohdan osalta.” 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa leh- dessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenval- tioissa. Tehty Brysselissä 4 päivänä toukokuuta 2006. () EYVL L 147, 31.5.2001, s. 1. Asetus sellaisena kuin se on viimeksi muutettuna komission asetuksella (EY) N:o 657/2006 (EUVL L 116, 29.4.2006, s. 9). Komission puolesta Markos KYPRIANOU Komission jäsen